ขึ้น 2 ตุ่ม อันนึงมีลักษณะขอบนูน ตรงกลางบุ๋มลงไป อีกอันเป็นตุ่มนูนมีสีเข้ม รู้สึกคันและถ้าไปโดนก็จะเจ็บครับ (ไม่เคยมีเพศสัมพันธุ์) ควรทำอย่างไรดีครับ
สวัสดีค่ะ การมีตุ่มขึ้นที่โคนหนังหุ้มอวัยวะเพศชาย สีเข้ม เจ็บ ดังกล่าวมา อาจจะเป็นแผลจากการเสียดสีหรือถลอก เช่นการทำกิจกรรมทางเพศใดๆ แผลจากการติดเชื้อราหรือเชื้อแบคทีเรียที่เยื่อบุอวัยวะเพศชาย รูขุมขนอักเสบ ผื่นแพ้สัมผัสสารที่แพ้ แผลจากการโดนความร้อน แผลจากโรคทางภูมิคุ้มกันทำลายตนเองบางชนิดแต่พบได้น้อยจากลักษณะแผลดังกล่าวมานั้น อาจจะคล้ายกลุ่มโรคติดต่อทางเพศสัมพันธ์ได้ แต่หากไม่เคยมีเพศสัมพันธ์เลย ก็มีโอกาสเป็นไปได้น้อยควรงดการทำกิจกรรมทางเพศทุกชนิด ใช้น้ำเปล่าสะอาดล้างเบาๆภายนอก ไม่ไปแกะเกาหรือกดบริเวณที่เป็น ใช้น้ำเปล่าสะอาดล้างเบาๆเท่านั้นควรไปพบแพทย์หากมีตุ่มดังกล่าวเรื้อรัง เป็นนานเกิน 1 สัปดาห์ไม่หายไป เจ็บปวดมาก มีสารคัดหลั่งที่ผิดปกติไหลจากตุ่ม มีไข้ร่วมด้วย